
Muqaddimah (introduction). 

Sood Kabeera (Sab Se Badey) Gunaahon Mein Se Ek Hai, Jis Ka Azaab Bohat Hi 
Sakht Aur Khatarnaak Hai. 

Magar Afsos Hai Is Ummat Ke Kuch Logon Par Ke Dunya Ke Peechey Is Hadd Tak 
Padgaye Hain Ke Yeh Tak Nazar Nahi Aaraha Ke Paisa Halaal Kamaayi Se Aaraha 
Hai Ya Haraam Kamaayi Se. 

Aur Agar Maloom Ho Bhi Jaaye Ke Yeh Karobaar Ya Naukri Kama Haraam Hai Phir 
Bhi Isko Nazar Andaaz Kardete Hain Aur Kisi Tarah Bahaane Dhoondte Hain Us 
Kaam Ko Halaal Batlaane Ke Liye. Allaahul Musta'aan ! 

DUNYA Kl ZINDAGI KA FAAEDAH TOU AAKHIRAT (KE MUQAABLE) MEIN 
BOHAT HI HAQEER (worthless/cheap) HAI. [At-Taubah : 38 (Tafseer Ibn Kaseer)] 

Imaam Ahmad (Rahimahullaah) Ne Banu Fahr Ke Ek Shakhs Mustaurid Ki Rivaayat Ko 
Bayaan Kiya Hai Ke Rasool Allaah ( ) Ne Farmaaya : 

"Aakhirat Ke Muqaable Mein Dunya Ki Misaal Is Tarah Hai Jaise Turn Mein Se Koi 
Samandar Mein Apni Ungli Duboye Phir Dekhe Ke Uski Ungli (Samandar Mein Se) 
Kitna Paani Lekar Laut-ti Hai ?" (Lagne Waale Paani Ki Kya Haisiyat Hai, Ungli Par 
Lagne Waala Paani Goya Dunya Hai Aur Samandar Aakhirat Hai) 

Aur Rasool Allaah (^1^) Ne Yeh Bayaan Karte Huye Angisht Shahaadat Ki Taraf 
Ishaara Farmaaya. 

: Musnad Ahmad: (4/229), Saheeh Muslim: (7197 or 2858) 

ALLAAH KI NAZAR MEIN DUNYA KI AHMIYAT. 

Jaabir Bin 'Abdallaah (Raziyallaahu Anhu) Se Rivaayat Hai Ke, 

Rasool Allaah (Madeena Ke) Kisi Baalaai (Ya'ni Bulandi Ke) Jaanib Se Daakhil Hote 
Hue Baazaar Se Guzre, Log Rasool Allaah Ke Pehlu Mein (Rasool Allaah Ke Saath 
Chal Rahe The). Rasool Allaah Haqeer Se Kaano Waale Marey Huye Memney Ke 
Paas Se Guzrey, Rasool Allaah Ne Usey Kaan Se Pakadkar Uthaaya, 

Phir Farmaaya: "Turn Mein Se Kaun Isey Ek Dirham Ke Badle Lena Pasand Karega? 
Tou Unho Ne (Sahaaba Karaam Ne) Kaha: Humein Yeh Kisi Bhi Cheez Ke Badley 
Lena Pasand Nahin, Hum Isey Lekar Kya Karengey ? 

Rasool Allaah Ne Farmaaya: (Phir) Kya Turn Pasand Karte Ho Ke Yeh Tumhe Mil 
Jaaye ? Unho Ne Arz Ki: Allaah Ki Qasam ! Agar Yeh Zindah Hota Tou Tab Bhi 

Is Mein 'Ayb Tha, Kyun Ke (Ek Tou) Ye Haqeer Se Kaanon Waala Hai (Bhala Nahin 
Lagta). Phir Jab Woh Maraa Hua Hai To Kis Kaam Ka ? 

Is Par Rasool Allaah Ne Farmaaya: "Allaah Ki Qasam ! Jitna Tumhaare Nazdeek Ye 
Haqeer Hai Allaah Ke Nazdeek Dunya Is Se Bhi Zyaada Haqeer Hai." 

[Saheeh Muslim, Hadees : 7418] 

DUNYA KO ZYAADA AHMIYAT NA DO. 

Yahya Bin Muaaz (Rahimahullaah) Ne Kaha: "Dunya Allaah Ki Nazar Mein Haqeer Hai 
Jabke Yeh Usi Ki Hai. Tou Yeh Saheeh Nahi Ke Turn Is Ko Zyaada Ahmiyat Do, 
Jabke Yeh Tumhaari Hai Hi Nahi." [Hilyatul Auliyaa : 14549] 


IS AAYAT PAR GHAUR KARNA. 

Allaah Ta'aalaa Ne Kaha : 

"Khoob Jaan Rakho Ke Dunya Ki Zindagi Sirf Khel Tamaasha, Khoobsurti Aur 
Aapas Mein Fakhr Aur Ghuroor Aur Maal, Aulaad Mein Ek Ka Doosre Se 

Apne Aap Ko Zyaada Batlaana hai.... Aur Dunya Ki Zindagi Siwaaye Dhokey Ke 
Saaman Ke Aur Kuch Bhi Tou Nahi." [Surah Al-Hadeed : 20] 

Tou Zara Dekhiye Aisi Haqeer Dunya Ko Haasil Karne Ke Peechey Hum Lagey Huye 
Hain Aur Apna Eemaan Bech Rahey. Ghaflat Mein Apni Zindagi Na Guzaarein Yeh 
Sirf Ek Dhoke Ki Dunya Hai. 

Nabi Ne Yeh Farmaaya: "Har Ummat Par Ek Na Ek Fitna Zaroor Hota Hai 

Aur Meri Ummat Ka Fitnah Maal (Paisa) Hai." 

[Silsilah Ahaadees As-Saheehah : 592] 


SOOD KI TA'REEF AUR SOOD KE LIYE MA'AAWWUN 
(MADAD KA) KAAM KARNE KA HUKM. 

Arabi Zabaan Mein Sood Par Bola Jaane Waala Lafz M Ar-Ribaa M Kisi Makhsoos 
Cheez Mein Izaafey Ko Kehte Hain. Yahi Izaafey Ka Ma'na Farmaan-e-Baari Ta'aalaa 
Hai: "Aur Turn Jo Kuch Bhi (Soodi Qarza) Do Taake Woh Logon Ke Maal Mein Badh 
Jaaye Tou Woh Allaah Ta'aalaa Ke Haan Nahi Badhega." [Ar-Room : 39] 

Sood Ki Haqeeqat Yeh Hai Ke, Daur-e-Jaahiliyyat Mein Jab Kisi Par Qarza Adaa 
Karne Ka Waqt Aajata Tha Tou Usey Qarz Khwaa Kehte The Ke: Humein Hamaare 
Ek Sau (100) Waapas Kardo Ya (Aaindah Mahdood Muddat Ke) Ba'd Ek Sau Pachaas 
(150) Dey Dena, Phir Jab Ek Sau Pachaas Deney Ka Waqt Aata Tou Phir Kehte 
(Aaindah Mahdood Muddat Ke) Ba'd Humein Do Sau (200) Dey Dena. 

Sharee'at Ne Sood Ki Ek Aur Qism Ko Bhi Haraam Qaraar Hai Aur Woh Hai "Ribaa 
Al-Fazl" Iski Tafseel Is Tarah Hai Ke: Ek Hi Jins Ki Cheez Ka Tabaadla (Exchange 
Karne Mein) Kami Beshi Karke Kama. 

MASLAN (example): Soney Ke Soney Ke Saath Farokht Kiya (Becha) Jaaye Naqad 
Wa Naqad Aur Baraabar Saraabar Farokht Kama Hoga, Kami Beshi Ya Udhaar Is 

Mein Jaaez Nahi Hai. Agar Koi Aisey Karta Hai Tou Woh Soodi Leyn Deyn Hoga, Isi 
Tarah Agar Koi Shakhs Ek Saa' Gundam Ko Do Saa' Gundam Se Farokht Kare 
Chaahe Naqad Wa Naqad Hi Kyun Na Ho Phir Bhi Sood Hoga. 

Paise Ki Gardish (Circulation Of Capital) Ke Usool Ka Jahan Tak Muaamla Hai Tou 
Yeh Islaami Aur Ghair Islaami Mumaalik Mein Maujood Hai. Iska Matlab Yeh Hota 
Hai Ke Woh Paise Ko Gardish Mein Rakhte Hain Taake Usme Izaafa Ho, Isi Tarah 
Woh Qarzey Bhi Faraahim Karte Hain. Lekin Iske Liye Adaayegi Ke Waqt Shart Yeh Hoti 
Hai Ke Wasool Karda Raqam Se Zyaada Waapas Kama Hoti Hai Aur Yeh Sood Hai. 

Paise Ki Gardish Koi Ghalat Usool Nahi Hai Balke Ra'sul Maal (Capital) Tijaarat 
Mein Lagaakar Usey Gardish Mein Rakha Jaaye Aur Munaafa Maalik Aur Mehnat 
Karne Waale Mein Taqseem Ho Jisey Muzaaribat (Profit Sharing) Bhi Kehte Hain 
Tou Isme Koi Harj Nahi Hai Basharteke Ra'sul Maal (Capital) Aur Munaafey Ko Alag 
Alag Kama Mumkin Ho. 

Lekin Agar Muzaaribat Ki Raqam Ko Bankon Mein Rakhkar Soodi Munaafa Liya 
Jaaye Tou Usey Khaana Jaaez Nahi Hai Aur Na Hi Aisey Bankon Ke Saath Leyn 
Deyn Kama Chaahiye, Aisa Soodi Qarz Dena Bhi Jaaez Nahi. 

SOURCE: Https://lslamqa.Info/Ur/129458 


SOOD KI HURMAT KE BAAREY MEIN KUCH AAYAAT DARZ ZEYL HAIN. 

1. Allaah Ta'aalaa Ne Farmaaya : 

"Sood Khor Log Na Khadey Hongey Magar Usi Tarah Jis Tarah Woh Khada Hota Hai 
Jisey Shaitaan Chhookar Khabti Banaadey, 

Yeh Is Liye Ke Yeh Kaha Karte The Ke Tijaarat (Business) Bhi Tou Sood Hi Ki Tarah Hai, 

Jabke Allaah Ta'aalaa Ne Tijaarat Ko Halaal Kiya Aur Sood (Interest) Ko Haraam, 

5 | P a g e 








To download more Islaamic PDFs, search Ibn Aadam Archive on any browser. 

Jo Shakhs Apne Paas Aayi Huyi Allaah Ta'aalaa Ki Naseehat Sunkar Ruk Gaya Uske Liye 

Woh Hai Jo Guzraa (Ya'ni Eemaan Laane Se Pehle Ya Taubah Ke Ba'd Pichley Sood 
Par Pakad Nahi Hogi.)" Aur Uska Muaamla Allaah Ta'aalaa Ki Taraf Hai, 

Aur Jo Dobaara Haraam Ki Taraf Lauta (Ya'ni Agar Phir Se Soodi Leyn Deyn Rakha 
Tou) Woh Jahannami Hai, Aisey Log Hamesha Us Mein Hi Rahengey. 

[Al-Baqarah, Aayat: 275] 

2. "Allaah Ta'aalaa Sood Ko Mitaata Hai Aur Sadqey Ko Badhaata Hai Aur Allaah 
Ta'aalaa Kisi Na-Shukrey Aur Gunahgaar Se Muhabbat Nahi Karta." [Al-Baqarah : 276] 

3. "Aye Eemaan Waalon Allaah Ta'aalaa Se Daro Aur Jo Sood Baaqi Rehgaya Hai 
Woh Chhord Do Agar Turn Sach Mein Eemaan Waale Ho." [Al-Baqarah : 278] 

TASHREEH JO KE SAHEEH AL-BUKHAARI SE LEE GAYI HAI: Kisi Par Aaseeb Ho Ya 

Shaitaan Tou Woh Khada Nahi Hosakta. Agar Mushkil Se Khada Bhi Ho Jaata Hai, 
Tou Kapkapa Kar Girr Padta Hai. Yahi Haal Hashr Mein Sood Khoron Ka Hoga Ke 
Woh Makhboot-UI-Hawaas Hokar Hashr Mein Allaah Ke Paas Haazir Kiye Jaaengey. 

Yeh Woh Log Hongey Jin Hone Sood Ko Tijaarat Par Qiyaas (Assume) Karke Usko 
Halaal Qaraar Diya, Haalanke Tijaarat Ko Allaah Ne Halaal Qaraar Diya Hai Aur 
Soodi Muaamlaat Ko Haraam. Magar Unho Ne Allaah Ke Qaanoon Ka Muqaabila 
Kiya, Goya Chori Kee (oopar Se) Seena Zori Kee. 

Lihaaza Unki Sazaa Yahi Honi Chaahiye Ke Woh Maidaan-e-Hashr Mein Is Qadar Zaleel 
Hokar Uthein Ke Dekhne Waale Sab Hi Unko Zillat Aur Khwaari Ki Tasveer Dikhein. 

SOOD SE NA BACHNE KA ANJAAM. 

Allaah Ta'aalaa Ne Farmaaya: "Aur Agar Aisa Nahi Karte (Ya’ni Sood Se Nahi 
Bachogey), Tou Allaah Ta'aalaa Se Aur Uske Rasool Se Ladney Ke Liye Tayyaar Ho 
Jaao, Haan Agar Taubah Karlo Tou Tumhaara Asal Maal Tumhaara Hi Hai, Na Turn 
Zulm Karo, Na Turn Par Zulm Kiya Jaaye." [Soorah Al-Baqarah, Aayat: 279] 

TAFSEER: Yeh Aisi Vaeed Hai Jo Aur Kisi Gunaah Ke Karne Par Nahi Dee Gayi. 

Isliye Ibn Abbaas (Raziyallaahu Anhu) Ne Kaha: "Islaami Hukoomat Mein Jo Shakhs 
Sood Chhord Ne Par Tayyaar Na Ho, Tou Us Waqt Ke Khaleefa Ki Zimmedaari Hai 
Ke Woh Usse Taubah Karaaye Aur (Uske Ba'd Bhi) Baaz Na Aaney Ki Soorat Mein 
Uski Gardan Udaa Dey. [Tafseer Ibn Kaseer] 

SOOD KE BAAREY MEIN NABI (;£&) KE FARAAMEEN. 

1. Raavi-e-Hadees Jaabir (Raziyallaahu Anhu), 

Nabi Ne Sood Khaane Waale, (Aur) Sood Khilaane Waale, Likhne Waale Par 

Aur Us (Sood) Ke Donon Gawaahon Par Laanat Kee Aur Farmaaya: 

"(Gunaah Mein) Yeh Sab Baraabar Ham." [Saheeh Muslim, Hadees: 4093 or 1598 a] 

2. Raavi-e-Hadees Abu Hurairah (Raziyallaahu Anhu), 

Rasool Allaah ( ) Ne Farmaaya : 

"Sood Ke Sattar (70) Darjey Hain, Is Mein Sab Se Kam Darjey Ka Gunaah Aisey Hai 
Jaise Mard Ka Apni Maa Ke Saath Zinaa Kama." [Sunan Ibn Majah : 2274, Hasan] 

3. Nabi (;£$&) Ne Farmaaya : 

"Koi Shakhs Agar Ek Dirham (Ya Ek Rupya) Bhi Sood Jaan Boojh Kar Khaata Hai 
Tou Aisa Shakhs Allaah Ke Nazdeek Chhattis (36) Baar Zinaa Karne Waale Se Bhi 
Zyaada Badtar Hai." [Musnad Ahmad ; At-Tabaraani] 

Albaani Ne Isey Saheeh Kaha Hai. Dekhiye: [Saheeh Al-Jaami: 3375] 

4. DUAAON KE QUBOOL NA HONE KI EK BADI WAJAH. 

Rasool Allaah (;&&) Ne Farmaaya: "Aye Logon ! Allaah Ta'aalaa Paak Hai Aur 

Paak (Maal) Ke Siwa (Koi Maal) Qubool Nahi Karta Aur Allaah Ne Muminon Ko 
Bhi Usi Baat Ka Hukm Diya Jo Rasoolon Ko Hukm Diya, 

Allaah Ta'aalaa Ne Farmaaya: "Aye Rasoolon ! Khaao Paakeeza Cheezein Aur 
Neyk Amal Karo Mai Tumhaare Kaamon Ko Jaanta Hoon." [Al-Muminoon : 51] 

Aur Farmaaya: Aye Eemaan Waalon ! Khaao Paak Cheezein Jo Hum Ne Turn Ko 
Dee. [Al-Baqarah : 172] Phir Nabi (A&) Ne Ek Aadmi Ka Zikr Kiya : 

M Jo Ke Lambey Lambey Safar Karta Hai Aur Gird Wa Ghubaar Mein Bhara Hai Aur 
Phir Haath Aasmaan Ki Taraf Apne Donon Haath Phailaata Hai (Aur Kehta Hai) : 

Aye Mere Rabb ! Aye Mere Rabb ! Jabke Uska Khaana Haraam Ka Hai, Uska Peena 
Haraam Ka Hai, Uska Libaas Haraam Ka Hai Aur Usko Ghizaa Haraam Ki Milti Hai, 
Phir Uski Duaa Kahaan Se Qubool Hogi!" 

[Saheeh Muslim, Hadees : 2346 or 1015 ; At-Tirmizee : 2989] 

FAAEDAH: Yeh Hadees Badi Jad (Root) Hai Eemaan Wa Islaam Ki Aur Isse Maloom 

Hua Ke Aadmi Ko Khaana, Kapda, Ghar, Makaan Sab Halaal Kamaana Zaroori Hai 
Warna Allaah Ki Maqbooliyat Se Haath Dhona Padhega. 

5. SAAT (7) KABEERA GUNAAHON SE BACHNE KA BAYAAN. 

Rasool Allaah ( ) Ne Farmaaya : 

"Saat (7) Gunaah Jo Tabaah (Barbaad) Kar Deney Waale Hain (Usse) Bachte Raho, 

Sahaabah (Raziyallaahu Anhum) Ne Poocha Ya Rasoolallaah Woh Kaun Se 

Gunaah Hai ? Nabi (^1^) Ne Farmaaya Ke : 

(1) Allaah Ke Saath Kisi Ko Shareek Tehraana (Ya’ni Shirk Kama), 

(2) Jaadu Kama, 

(3) Kisi Ki Naahaq Jaan Lena Ke Jisey Allaah Ta'aLaa Ne Haraam Qaraar Diya Hai, 

(4) SOOD (Interest) KHAANA, 

(5) Yateem Ka Maal Khaana, 

(6) Ladaayi (Ya'ni Jihaad) Mein Se Bhaag Jaana, 

(7) Paak Daaman Bholi Bhaali Eemaan Waali Aurton Par Tohmat (Ya'ni Jhoota 
ilzaam) Lagaana." [Saheeh Al-Bukhaari, Hadees: 2766] 

6. SOOD KI NAPASANDAGI KA BAYAAN. 

Raavi-e-Hadees Abu Saeed Khudri (Raziyallaahu Anhu), 

Bilaal (Raziyallaahu Anhu) Nabi (JH.A) Ki Khidmat Mein Barni Khajoor (Khajoor Ki Ek 

Umda Qism) Lekar Aaye. Rasool Allaah Ne Kaha: Yeh Kahan Se Laaye Ho ? Unho 
Ne Kaha Hamaare Paas Kharaab Khajoor Thi, 

Uske Do (2) Saa' Iske Ek Saa' Ke Badley Mein Hum Isey Laaye Hain. Taaki Hum Yeh 
Aap Ko Khilaaye. Nabi ( ) Ne Farmaaya : 

"Tauba Tauba Yeh Tou Sood Hai Bilkul Sood (Hai). Aisa Na Kiya Karo Albatta 
(Achchi Khajoor) Khareedne Ka Iraada Ho Tou (Kharaab) Khajoor Bhejkar (Uski 
Qeemat Se) Umda Khareeda Kar." [Saheeh Al-Bukhaari, Hadees : 2312] 

7. JAHAN SOOD AUR ZINAA HO WAHAAN ALLAAH KA AZAAB AAYEGA. 

Rasool Allaah Ne Farmaaya: "Agar Kisi Jagah Sood Aur Zinaa Dikhaayi Dey 

Tou Wahaan Ke Log Khud Hi Allaah Ke Azaab Ko Da'wat Dey Chukey Hain." 

[Saheeh Al-Jaami : 679] 

8. AAJ MUSALMAANON KI ZILLAT KI WAJAH KYA HAI ? 

Raavi-e-Hadees Ibn Umar (Raziyallaahu Anhu), 

Un Hone Rasool Allaah Ko Farmaate Huye Sunaa Hai : 

"Jab Turn Eenah Ki Ba'iy (Soodi Leyn Deyn) Karne Lagogey, Bailon Ki Dumein 
Pakad Logey, Kheti Baadi Hi Par Mutmain Ho Jaaogey Aur Jihaad Chhord 
Baithogey Tou Allaah Turn Par Aisi Zillat Musallat Kardega Jo Kisi Tarah Zaail 
(Khatam) Na Hogi Hatta (Ya'ni Jab Tak) Ke Turn Apne Deen Ki Taraf Laut Aao." 

[Sunan Abu Daawood, Kitaab-Ul-ijaarah (Leasing), Hadees : 3462] 

Classed as Saheeh by Albaani in Silsilah Ahaadees As-Saheehah. 

FAAEDAH: Bai'y Eenah Ka Matlab Yeh Hai Ke Koi Shakhs Kisi Ko Udhaar Qeemat 
Par Maal Hawaale Kardey Magar Qeemat Vusool Karne Se Pehle Hi Usse Wahi 
Maal Dobaara Khareed Ley Aur Apni Qeemat Bech Se Kam Mein Khareed Ley Aur 
PhirZyaada Qeemat Vusool Karle. 

Is Mein Koi Shak Nahi Hai Ke Aaj Ummat-e-Muslimah Ki Zillat Aur Nukbat Inhi 
Asbaab Ki Wajah Se Hai. Khusoosan Sood (Interest) Ko Apnaana Aur Jihaad Ko 
Chhord Dena. 

9. SOOD SE MAAL BADHAAYE TOU KYA HOGA ? 

Raavi-e-Hadees Abdullaah Bin Mas'ood (Raziyallaahu Anhu), 

Rasool Allaah Ne Farmaaya: "Jis Ne Bhi Sood Se Maal Badhaaya, Uska 

Anjaam Yeh Hota Hai Ke Uska Maal Ghat Jaata Hai." 

[Sunan Ibn Maajah, Hadees (Saheeh) : 2279] 

VAZAAHAT: Soodi Kaarobaar Karne Waala Apna Maal Badhaane Ke Liye Zyaada 
Sood Leta Hai, Lekin Ghaib Se Aisi Aafatein (Museebatein) Utarti Hai Ke Maal 
Mein Barkat Nahi Rehti, Sab Tabaah Wa Barbaad Ho Jaata Hai, Aur Aadmi Muflis 
Bann Jaata Hai. 

Is Amr Ka Tajruba Ho Chuka Hai, Musalmaan Ko Kabhi Soodi Kaarobaar Se Taraqqi 
(Haasil) Nahi Hoti. Albatta Kuffaar Wa Mushrikeen Ka Maal Sood Se Badhta Hai, 

Woh Kaafir Hai Unko Sood Ki Hurmat Se Kya Gharz. Unko Tou Pehle Eemaan 
Laane Ka Hukm Hai. Choonke Unki Aakhirat Tabaah Kunn Hai, Isliye Dunya Mein 
Unko Dheel Dedi Gayi Hai. 

10. INSAAN PARWA NA KAREGA KE PAISA HALAAL HAI YA HARAAM. 

Nabi Kareem Ne Farmaaya: "Ek Zamaana Aisa Aayega Ke, Insaan Uski 

Parwa Nahi Karega Ke Maal Usne Kahaan Se Liya, Halaal Tareeqey Se Ya Haraam 
Tareeqey Se." [Saheeh Al-Bukhaari, Hadees : 2083] 

TASHREEH: Balke Har Tarah Se Paisa Jodney Ki Niyyat Hogi, Kahin Se Bhi Miljaaye 
Aur Kisi Tarah Se Chaahey Shar'an Woh Jaaez Ho Ya Na Jaaez. 

11. SOOD KI JAHANNAM MEIN SAZAA KA BAYAAN. 

Rasool Allaah (^sfe) Ne Farmaaya: "Raat (Khwaab Mein) Main Ne Do Aadmi 

Dekhe, Woh Donon Mere Paas Aaye Aur Mujhe Bait-UI-Maqaddas Mein Ley 
Gaye. Phir Hum Sab Wahaan Se Chale Yahaan Tak Ke Hum Ke Ek Khoon Ki Nahar 
Par Aaye. Wahaan Nahar Ke Kinaarey Ek Shakhs Khada Hua Tha. Aur Nahar Ke 
Beech Mein Bhi Ek Shakhs Khada Hua Tha. (Nahar Ke Kinaarey Par) Khadey Hone 
Waale Ke Saamne Paththar Padey Huye The. 

Beech Nahar Waala Aadmi Aur Jo Nahi Woh Chaahta Ke Baahar Nikal Jaaye 
Fauran Hi Baahar Waala Shakhs Uske Mooh Par Paththar Kheench Kar Maarta Jo 
Usey Wahin Lauta Deta Tha Jahaan Woh Pehle Tha. 

Isi Tarah Jab Bhi Woh Nikalna Chaahta Kinaarey Par Khada Hua Shakhs Uske 
Mooh Par Paththar Kheench Kar Maarta Aur Woh Jahaan Tha Wahin Par Laut 
Jaata. Main Ne (Apne Saathiyon Se Jo Farishtey The) Poocha, Ke Yeh Kya Hai ? 

Tou Unho Ne Iska Jawaab Yeh Diya Ke: "Nahar Mein Turn Ne Jis Shakhs Ko Dekha 
Woh Sood Khaane Waala Insaan Hai." [Saheeh Al-Bukhaari, Hadees : 2085] 

TASHREEH: Is Mein Soodkhor Ka Azaab Dikhlaaya Gaya Hai Ke Dunya Mein Usne 
Logon Ka Khoon Choos Choos Kar Daulat Jamaa Karli, Isi Khoon Ki Woh Nahar Hai 
Jis Mein Woh Ghauta Khilaaya Jaa Raha Hai. 

12. Abdullaah Bin Mas'ood (Raziyallaahu Anhu) Kehte Hain, 

"Sood Khaane Waala, Khilaane Waala, Aur Uska Likhne Waala Jabke Woh Usey 
Jaanta Ho (Ke Yeh Haraam Hai) Aur Khoobsurti Ke Liye Godney Aur Gudwaane 
Waali Auratein (women who does tattoo), Sadaqey Ko Rokne Waala Aur Hijrat Ke 
Ba'd Laut Kar Eraabi (Dehaati) Ho Jaane Waala, (1) 

Yeh Sab Qiyaamat Ke Din Rasool Allaah Ke Farmaan Ke Mutaabiq Mal'oon 

(Laanati) Hai." [Sunan An-Nasaai, Hadees (Saheeh): 5102] 

VAZAAHAT: Sood Khaana Aur Khilaana Tou Asal Gunaah Hai, Aur Hisaab Kitaab 
Gunaah Mein Ta'vvun (Madad) Ki Qabeel As Hai, Isliye Woh Bhi Haraam Hai Aur 
Maujib Laanat Hai. Isi Tarah Woh Kaam Jo Is Haraam Kaam Mein Madad Ho 
Maujib Laanat Hai. 

(1) Yeh Us Waqt Ke Tanaazur Mein Tha Jab Allaah Ke Rasool (^u^) Ke Saath 
Rehkar Unki Madad Kami Waajib Thi, Aur Madeena Ke Alaavah Musalmaanon Ka 
Koi Markaz Bhi Nahi Tha. Agar Dunya Mein Ab Bhi Kahin Aisi Soorat-e-Haal 
(Situation) Paida Ho Jaaye Tou Dunyavi Faaedey Ki Khaatir Islaam Ke Markaz 
(Centre) Ko Chhord Kar Doosri Jagah Muntaqil Ho Jaane Ka Yahi Hukm Hoga Jo 
Hadees Mein Bayaan Hua. 

13. Qabeesah Se Rivaayat Hai Ke, Ubaadah Bin Saabit Ansaari (Raziyallaahu 
Anhu) Ne Muaaviyah (Raziyallaahu Anhu) Ke Saath Sarzameen-e-Room Mein Jihaad 
Kiya, Wahan Logon Ko Dekha Ke Woh Soney Ke Tukdon Ko Deenaar (Ashrafi) Ke 
Badley Aur Chaandi Ke Tukdon Ko Dirham Ke Badley Bechtey Hain, 

Tou Kaha: "Logon ! Turn Sood Khaate Ho, Main Ne Rasool Allaah Ko Farmaate 
Sunaa Hai, Turn Soney Ki Soney Se Na Becho Magar Baraabar Baraabar, Na Tou 
Usme Zyaadati Ho Na Udhaar. (1) 

Tou Muaaviyah Ne Unse Kaha: Abu Al-Waleed (Yeh Sahaabi Ki Kunyat Hai) ! Meri 
Raaye Mein Tou Yeh Sood Nahi Hai, Ya'ni Naqdan Naqad Mein Kami Beshi Jaaez 
Hai. Haan Agar Udhaar Hai Tou Woh Sood Hai. 

Ubaadah (Raziyallaahu Anhu) Ne Kaha: Main Aap Se Hadees-e-Rasool Bayaan Kar 
Raha Hoon Aur Aap Apni Raaye Bayaan Kar Rahey Hain. Agar Allaah Ta'aalaa Ne 
Mujhe Yahan Se Saheeh Saalim Tou Main Kisi Aisi Sarzameen Mein Nahi 
Rehsakta Jahan Mere Oopar Aap Ki Hukmaraani Chale. 

Phir Jab Woh Waapas Lautey, Tou Madeena Chalegaye Tou Unse Umar Bin 
Khattaab (Raziyallaahu Anhu) Ne Poocha: Abu Al-Waleed ! Madeena Aaney Ka 
Sabab (Wajah) Kya Hai ? Tou Unho Ne Unse Poora Waaqiya Bayaan Kiya Aur 
Muaaviyah (Raziyallaahu Anhu) Se Unke Zeyr-e-lntezaam ilaaqey Mein Na Rehne Ki 
Jo Baat Kahi Thi Usey Bhi Bayaan Kiya. 

Umar Bin Khattaab Ne Kaha: Abu Al-Waleed ! Aap Apni Sarzameen Ki Taraf 
Waapas Laut Jaaein, Allaah Us Sarzameen Mein Koi Bhalaayi Na Rakhega Jis 
Mein Aap Aur Aap Jaise Log Na Ho, 

Aur Muaaviyah (Raziyallaahu Anhu) Ko Likha Ke, Ubaadah Par Aap Ka Hukm Nahi 
Chalega. Aap Logon Ko Targheeb Dein Ke Woh Ubaadah Ki Baat Par Chalein Kyunke 
Shar'ee Hukm Dar-Asal Wahi Hai Jo Unho Ne Bayaan Kiya. 

[Sunan Ibn Maajah, Hadees (Hasan) : 18] 

Isse Sood Ki Hurmat Se Shiddat Zaahir Hoti Hai Ke Sood Leney Aur Deney Waale 
Ke Alaavah Gawaahon Aur Muaahida Likhne Waalon Par Bhi Laanat Bheji Gayi 
Hai. Haalanke Yeh Donon Hazraat Ka Usme Koi Hissa Nahi Hota, Lekin Sirf Madad 
Karne Ki Wajah Se Hi Unko Bhi Mal'oon Qaraar Diya Gaya. 

Goya Soodi Muaamley Mein Kisi Tarah Ki Madad Kama Allaah Ke Ghusse Aur 
Laanat Ka Baa'as Hai, Kyunke Sood Ki Bunyaad Khud-Gharzi, Doosron Ke Istihsaal 
Aur Zulm Par Qaayam Hoti Hai Aur Islaam Aisa Muaashra Ta'meer Kama Chaahta 
Hai Jis Ki Bunyaad Bhaai Chaara (Brotherhood), Ikhwat Hamdardi, Eesaar Aur 
Qurbaani Par Ho. 

"Kya Logon Ne Yeh Gumaan Kar Rakha Hai Ke Unke Sirf Is Da'wey (Claim) Par Ke 
Hum Eemaan Laaye Hain (Kya) Hum Unhein Bina Aazmaaye Yunhi Chhord 
Dengey ?" [Al-Ankaboot: 1] 

SOOD KO HALAAL QARAAR DENEY WAALE KA KYA HUKM HAI ? 

SAWAAL KA JAWAAB: Alhumdulillaah, 

Kitaab Wa Sunnat Aur Ijmaai' (Majority) Qat'ee Ke Saath Sood Haraam Hai, Lihaaza 
Jis Ne Bhi Isey Halaal Qaraar Diya Woh Kaafir Hai. Kyunke Qaaidah Aur Usool Yeh 
Hai Ke: Jis Ne Bhi Kisi Aisi Cheez Ko Inkaar Kiya Jis Par Ulamaa Karaam Vaazih 
(Clear) Ijmaai Kiya Ho Woh Shakhs Kaafir Hai. 

Shaikh-UI-lslaam Ibn Taimiyyah (Rahimahullaah) Kehte Hain: "Beshak Zaahir Aur 
Mutawaatir Waajibaat (Obligations) Ke Wujoob Aur Zaahir Aur Mutawaatir 
Haraam Karda Ashyaa (Cheezon) Ki Hurmat Par Eemaan Rakhna Eemaan Ke Usool 
Aur Qawaaid-e-Deen Mein Sab Se Azeem Asal Hai, Aur Uska Munkir (Inkaar 
Karne Waala) Muttafiqqah Taur Par Kaafir Hai." [Majmoo' Al-Fataawa : 12/497] 

Aur Ibn Qudaamah (Rahimahullaah) Kehte Hain: "Jis Ne Bhi Kisi Aisi Cheez Ko Hillat 
Ka Iteqaad (Aqeedah) Rakha Jis Ki Hurmat Par Ijmaa' Ho Chuka Ho Aur Uska Hukm 
Musalmaanon Ke Maabain Zaahir Ho Aur Uske Baarey Mein Waarid Shuda Nusoos 
Ke Saath Shubah Zaail Ho Chuka Ho Jaisa Ke Khinzeer (Suwwar) Ka Gosht Aur 
Zinaa Aur Is Tarah Ki Doosri Cheezein Jis Mein Koi Ikhtelaaf Nahi Usne Kufr Kiya." 

[Al-Mughni Li-lbn Qudaamah Al-Maqdisi : 12/276] 

Imaam Nawawi (Rahimahullaah) Kehte Hain: "Aaj Jabke Deen-e-lslaam Phail Chuka 
Hai Aur Musalmaanon Mein Zakaat Ka Waajib Hone Ka ilm Aam Hai, Yahan Tak 
Ke Isey Har Khaas Aur Aam Jaanta Hai, Aur Isme Aalim Aur Jaahil (Bhi) Shareek Hai. 

Tou Iske Inkaar Mein Kisi Taaveel (Interpretation) Karne Waale Ki Taaveel Ke 
Saath Ma'zoor (Excused) Nahi Jaana Jaayega. Isi Tarah Deen Ke Umoor (Kaamo) 
Jabke Woh Aam Aur Phail Chukey Ho, 

Masalan Paanch Waqt Ki Namaaz Aur Ramazaan-UI-Mubaarak Ke Rozey Aur Ghusl- 
e-Janaabat Aur Zinaa Aur Sharaab Aur Mahram Auraton Se Nikaah Ki Hurmat. Jin 
Par Ummat Ka Ijmaa Ho Chuka Ho, Tou Unme Se Kisi Ek Ka Bhi Inkaar Kare Uska 
Bhi Yahi Hukm Hai (Ke Woh Kaafir Wa Murtadd Hai.) 

Lekin Agar Koi Shakhs Naya Naya Islaam Qubool Karne Waala Ho Aur Usey 
Islaami Hudood (Limits) Ka ilm Na Ho, Tou Aisa Shakhs Jahaalat Ki Bina Par Unme 
Se Kisi Cheez Ka Inkaar Kare Tou Woh Kaafir Nahi Hoga... 

Aur Jis Cheez Ko Khaas Logon Ke ilm Ke Zariye Maloom Ijmaa Ho Chuka Ho 
Masalan Beewi Aur Uski Phoophi Aur Uski Khaala Ko Ek Nikaah Mein Jamaa Kama, 
Aur Qatal Amad Karne Waala Qaatil Waaris Nahi. Aur Daadi Naani Ko Chhata Hissa 
(6th Share) Milega, Aur Iske Jaise Doosre Ahkaam. Jo Koi Bhi Unka Inkaar Kare 
Woh Kaafir Nahi Balke Uska ilm Aam Logon Mein Na Hone Ki Bina Par Usey 
Ma'zoor (excused) Maana Jaayega. 

Aur Shaikh Ibn Usaimeen Kehte Hain : 

SOOD KA HUKM: Beshak Kitaab Wa Sunnat Aur Musalmaanon Ke Ijmaa Ke 
Mutaabiq Sood Haraam Hai. 

ISKA MARTABA AUR DARJAH: Yeh Kabeera Gunaahon Mein Se Hai, Kyunke Allaah 
Sub-Haanahu Wa Ta'aalaa Ka Farmaan Hai: "Aur Jo Koi (Is Sood Ki Taraf) Dobaara 
Paltey Yahi Jahannami Hai, Isme Hamesha Hamesha Rahengey." 

Aur Ek Doosre Muqaam Par Farmaaya: "Agar Woh Aisa Nahi Karte Tou Phir Allaah 
Ta'aalaa Aur Uske Rasool Ki Taraf Se Elaan-e-Jung Hai." 

Aur Isliye Bhi Ke, Rasool Allaah Ne Sood Khaane Waale Aur Iske Khilaane 

Aur Iske Donon Gawaahon Aur Isey Likhne Waale Par Laanat Farmaaya Hai. 

Lihaaza Yeh Sab Se Azeem Kabeera Gunaah Hai. Aur Iski Hurmat Par Sab Ka 
Ittefaaq Hai Aur Isliye Un Logon Mein Se Jo Musalmaan Muaashrey Aur Maahol 
Mein Basney Waale Hain Jis Ne Bhi Is (Sood) Ka Inkaar Kiya Woh Murtadd Hai. 
Kyunke Yeh Zaahir Aur Bil-lttefaaq Haraam Karda Ashyaa Mein Se Hai. 

Lekin Jab Hum Yeh Kahein Ke: Kya Iska Matlab Yeh Hai Ke Ulamaa Karaam Iski Har 
Soorat Par Muttafiq Hain ? 

Tou Uska Jawaab Hai Ke: Nahi, Balke Kuch Sooraton Mein Ikhtelaaf Waaqayi Hua 
Hai, Aur Usi Tarah Hai Jo Hum Zakaat Mein Kehte Hain Ke: Yeh Bil-ljmaa' Waajib 
Hai, Haalanke Sab Sooraton Mein Ijmaa Nahi. 

Lihaaza Kaam Karne Waale Oont Aur Gaaye (Jo Kheti Baadi Aur Paani Lagaane 
Mein Istemaal Hote Hai) Mein Ikhtelaaf Kiya Hai, Aur Is Tarah Ki Doosri Ashyaa 
Mein. Lekin Majmooi Taur Par Ulamaa Karaam Sood Ki Hurmat Par Muttafiq Hain 
Balke Yeh Kabeera Gunaahon Mein Se Ek Kabeera Gunaah Hai. 

[Ash-Sharh Al-Mumti' Alaa Zaadil- Mustaqana' : 8/38] 

Tou Is Bina Par Yeh Kaha Jaayega Ke: Jis Ne Bhi Sood Ki Hurmat Ka Inkaar Kiya 
Woh Kaafir Hai. Kyunke Iski Hurmat Aisey Umoor (Kaamo) Mein Se Hai Jis Par 
Nusoos Dalaalat Karti Hai. Aur Ulamaa Karaam Iski Hurmat Par Vaazih Ijmaa Kar 
Chukey Hain Aur Musalmaanon Yeh Ijmaa Aam Hai. 

Lekin Jab Koi Shakhs Sood Ki Sooraton Mein Se Kisi Ek Soorat Ki Hurmat Ka 
Inkaar Kare Jis Mein Ulamaa Karaam Mein Bhi Ikhtelaaf Ho Ya Phir Uski Soorat 
Mein Zaahiri Ijmaa Nahi, Tou Phir Woh Kaafir Nahi Hoga. 

Balke Uski Haalat Ko Dekha Jaayega, Ho Sakta Hai Woh Mujtahid (Ijtehaad Karne 
Waala) Ho Aur Apne Ijtehaad Par Usey Ajar Miley. 

Aur (Yeh Bhi) Hosakta Ke Woh Ma'zoor Ho Aur Ba'z Auqaat Woh Faasiq Hosakta 
Hai Jabke Woh Apni Khwahish Ki Pairvi Karte Huye Usey Halaal Samjhe. Wallaahu 
Alam ! SOURCE: Https://lslamqa.lnfo/Ur/22339 

ISLAAMI MUMAALIK MEIN MAUJOOD BANKON (Banks) 

MEIN MULAAZIMAT KARNA. 

SAWAAL KA JAWAAB: Alhumdulillaah, 

Aap Yeh Jaanlein Ke Soodi Bankon Mein Mutlaq Taur Par Mulaazimat Jaaez Nahi, 

Kyunke Is Mein Sood Khori Ya Phir Sood Likhna, Ya Us Par Gawaah Banna, Ya Soodi 
Leyn Deyn Karne Ke Saath Ta'aawwun (Madad) Hai. 

Kibaar (Badey) Ahle ilm Ne Soodi Bankon Mein Mulaazimat Ki Hurmat Ka Fatwaa 
Jaari Kar Rakha Hai, Agarche Kaam Ya Mulaazimat Ka Ta'lluq Sood Se Waabasta 
Aur Milaa Hua Na Bhi Ho. Maslan, Pehredaari Ya Safaayi Aur Khidmat Waghaira. 

Neechey Hum Chand Ek Fataawa Zikr Karte Hain, Aur Yeh Tambeeh Bhi Karte Hain 
Ke Aap Ke Khaawind Ke Kaam Aur Mulaazimat Ka Sood Ke Saath Gehra Aur Qawee 
(Strong) Ta'lluq Hai Aur Usey Likhna Aur Uski Tauseeq Bhi Hai. Kyunke Aap Ke Qaul 
Ke Mutaabiq: Uska (Shohar Ka) Bunyaadi Aur Asaasi Kaam Computer Ke Saarey 
Nizaam (System) Ki Saheeh Shakal Mein Zamaanat Dena Ke Woh Saheeh Kaam 
Kar Rahey Hain, Aur Naye Program Chalaana Aur Bank Ke Mulaazimeen Ka 
Ta'aawwun (Madad) Kama. 

Mustaqil Fatwaa Committee Ke Fataawon Mein Hai Ke : 

"Kisi Bhi Musalmaan Shakhs Ke Liye Soodi Leyn Deyn Karne Waale Bank Mein 
Kaam Aur Mulaazimat Kama Jaaez Nahi, Agarche Uske Zimmey Lagaaya Gaya 
Kaam Soodi Na Bhi Ho; Isliye Ke Usse Wahan Soodi Leyn Deyn Karne Waale 
Mulaazimeen Ki Zarooriyaat Poori Hoti Hai Aur Woh Apne Soodi Karobaar Mein 
Usse Madad Letey Hain. 

Haalanke Allaah Ta'aalaa Ka Farmaan Hai "...Aur Turn Gunaah Aur Zulm Wa 
Zyaadati Ke Kaam Mein Ek Doosre Ki Madad Na Karo..." [Al-Maaidah : 2] 

[Fataawa Al-Lajnah Ad-Daaimah Lil-Buhoos Al-llmiyyah Wal-lftaa : 15/41] 

Mustaqil Fatwaa Aur ilmi Research Committee Se Yeh Sawaal Kiya Gaya Ke: Haali 
Aur Maujooda Bankon Mein Kaam Karne Ka Kya Hukm Hai ? 

COMMITTEE KA JAWAAB THA: "Maujooda Aur Haali Qarzon Aur Maali Idaaron 
Aur Bankon Ke Aksar Muaamlaat Sood Par Mushtamil Hain, Aur Yeh Kitaab Wa 

Sunnat Aur Ummat Ke Ijmaa Se Haraam Hai. Aur Nabi Kareem Ne Tou Yeh 

Hukm Lagaaya Hai Ke: Sood Khaane Waale, (Aur) Sood Khilaane Waale, Likhne 
Waale Par Aur Us (Sood) Ke Donon Gawaahon Par Laanat Kee Aur Farmaaya : 
"(Gunaah Mein) Yeh Sab Baraabar Hain." [Saheeh Muslim, Hadees : 4093 or 1598 a] 

Aur Jo Log Maali Idaarey Bankon Mein Mulaazimat Aur Kaam Karte Hain Woh Bank 
Waalon Ke Leyn Deyn, Likhne Ya Gawaahi Deney Ya Kaaghazaat Muntaqil Karne Ya 
Raqam Leney Aur Doosron Ko Deney Mein Unke Madadgaar Hain, Jis Mein Soodi 
Leyn Deyn Karne Aur Soodkhoron Ke Saath Madad Hai. 

Aur Isse Yeh Maloom Ho Jaata Hai Ke, Maujooda Maali Idaaron Mein 
Mulaazimat Aur Kaam Kama Haraam Hai, 

Lihaaza Musalmaan Shakhs Ko Chaahiye Ke Woh Isse Bachey, Aur Kamaayi Aur 
Aamadan Ke Aisey Tareeqey Talaash Kare Jo Allaah Ta'aalaa Ne Uske Liye Halaal 
Aur Mubaah Kiya Hain. 

Aur Yeh Tareeqey Bohat Zyaada Hai, Usey Chaahiye Ke Woh Apne Rabb Se Darey 
Uska Taqwaa Ikhtiyaar Kare, Aur Apne Aap Ko Allaah Ta'aalaa Aur Uske Rasool () Ki 
Laanat Ka Mustahaq Na Thehraaye. 

[Fataawa Al-Lajnah Ad-Daaimah Lil-Buhoos Al-llmiyyah Wal-lftaa : 15/38] 

AUR YAHI COMMITTEE SE YEH SAWAALAAT KIYE GAYE KE : 

1. Kya Bank Mein Aur Khaas Kar Islaami Mumaalik Ke Andar Bankon Mulaazimat 
Halaal Hai Ya Haraam ? 

2. Kya Bankon Mein Kuch Aqsaam (Types) Halaal Bhi Hain, Jaisa Ke Ab Taraddud 
Horaha Hai Aur Jab Saheeh Ho Tou Kis Tarah ? 

COMMITTEE KA JAWAAB THA : 

1. Soodi Leyn Deyn Karne Waale Bankon Mein Mulaazimat Aur Kaam Kama 
Haraam Hai, Chaahe Woh Islaami Mumaalik Mein Ho Ya Kisi Kaafir Mulk Mein. 

Kyunke Isme Buraayi Aur Zulm Wa Zyaadati Mein Bank Ke Saath Madad Hai Jis Se 
Allaah Ta'aalaa Ne Apne Is Farmaan Mein Mana' Farmaaya Hai : 

"Aur Turn Neki Aur Bhalaayi Ke Kaamo Mein Ek Doosre Ki Madad Kiya Aur Buraayi 
Aur Gunaah Aur Zulm Wa Zyaadati Ke Kaamo Mein Ek Doosre Ki Madad Na Karo." 
[Al-Maaidah : 2] 

2. Jo Kuch Humein Paak Sharee'at Se Pata Chala Hai Uske Mutaabiq Soodi Bank 
Ki Koi Bhi Qism Mustasnaa (Chhooti Huyi/Exceptional) Nahi, Kyunke Buraayi Aur 
Gunaah Aur Zulm Wa Zyaadati Mein Sab Bank Mulaazimeen Ka Ek Doosre Ke Saath 
Ta'aawwun (Madad) Paaya Jaata Hai." 

[Fataawa Al-Lajnah Ad-Daaimah Lil-Buhoos Al-llmiyyah Wal-lftaa : 15/55] 

Aur Committee Se Yeh Bhi Sawaal Kiya Gaya Ke: 

Ek Electronic Aalaat Ki Company Jo Soodi Bankon Ke Saath Leyn Deyn Karti Hai, 
Main Engineer Ki Haisiyat Se Mulaazimat Karne Ka Hukm Kya Hai, Yeh Company 
Aalaat (Computer, Photo State Machine Aur Telephone Waghaira) Bank Ko Farokht 
Karti Hai (Ya'ni Bechti Hai). Aur Hamaara Kaam Kuch Dinon Ke Ba'd Bank Jaakar Un 
Aalaat Ki Marammat Kama Aur Un Aalaat Ki Tanseeb Waghaira Hai, 

Tou Kya Yeh Kaam Is Asaas Ki Bina Par Haraam Hai Ke Bank In Aalaat Ke Zariye 
Apne Muaamlaat Ko Manzam Aur Murattib Karta Aur Hisaab Wa Kitaab Karta Hai, 
Tou Is Tarah Hum Ma'siyat (Naafarmaani) Mein Uski Ma'aawanat (Madad) Karte Hain ? 

COMMITTEE KA JAWAAB THA: "Jis Tarah Aap Ne Zikr Kiya Hai Uske Mutaabiq 
Aap Ka Yeh Kaam Kama Jaaez Nahi, Kyunke Aisa Karne Mein Gunaah Aur Buraayi 
Aur Zulm Wa Zyaadati Mein Madad Hai." 

[Fataawa Al-Lajnah Ad-Daaimah Lil-Buhoos Al-llmiyyah Wal-lftaa : 15/18] 

SHAIKH IBN USAIMEEN SE SAWAAL KIYA GAYA : 

Kya Soodi Idaarey Aur Agency Mein Driver Ya Chaukidaari (watchman) Ki 
Mulaazimat Kama Jaaez Hai ? 

TOU SHAIKH KA JAWAAB THA: "Soodi Idaaron Aur Agencies Mein Mulaazimat 
Aur Kaam Kama Jaaez Nahi, Insaan Chaahe Driver Ya Chaukidaar Hi Kyun Na Ho. 
Yeh Isliye Ke Uska Soodi Idaaron Mein Mulaazimat Karne Se Uski Razamandi 
Laazim Aati Hai. 

Kyunke Jo Kisi Cheez Ko Napasand Karta Hai Woh Us Napasand Karda Cheez Ko 
Maslihat (Wisdom/Hikmat) Ke Liye Kaam Nahi Karta. Lihaaza Jab Woh Uski 
Maslihat Ke Liye Kaam Karega Tou Phir Woh Usse Raazi Hai, Aur Kisi Haraam 
Cheez Par Razamand Hone Waala Shakhs Uska Gunaah Paata Hai, Lekin Jo Shakhs 
Bila Waasta Khud Hi Likhey Aur Usey ihaata-e-Qaid (Record) Mein Laaye Aur Dey 
Aur Vasool Kare Ya Is Tarah Ke Aur Kaam Kare Tou Beshak Yeh Haraam Mein Direct 
AurSeedha Mulavviz (Involved) Hai. 

Nabi (;&&) Ne Sood Khaane Waale, (Aur) Sood Khilaane Waale, Likhne Waale Par 
Aur Us (Sood) Ke Donon Gawaahon Par Laanat Kee Aur Farmaaya : 

"(Gunaah Mein) Yeh Sab Baraabar Hain." [Saheeh Muslim, Hadees: 4093 or 1598 a] 

[Fataawa Islaamiyyah : 2/401] 

Iske Alaavah Aur Kayi Mash-Hoor Fataawa Hain Jo Soodi Bankon Mein 
Mulaazimat Aur Kaam Karne Ki Hurmat Bayaan Karte Hain, Chaahe Kaam Kisi Bhi 
Nau'iyat Ka Ho. Rozi (Rizq) Deney Waala Allaah Ta'aalaa Hi Hai, Aur Beshak Rizq 
Uski Taraf Se Hi Hai. Allaah Ta'aalaa Ne Farmaaya : 

"Aur Jo Koi Bhi Allaah Ta'aalaa Ka Taqwaa Ikhtiyaar Karta Hai Allaah Uske Liye 
Nikalne Ka Raasta Nikaal Deta Hai, Aur Usey Rizq Aisi Jagah Se Deta Hai Jahan Se 
Usey Waham Wa Gumaan Bhi Nahi Hota, 

Aur Jo Koi Bhi Allaah Ta'aalaa Par Bharosa Kare Allaah Ta'aalaa Usey Kaafi Ho Jaata 
Hai. Beshak Allaah Apne Muaamley Ko Poora Karne Waala Hai, Allaah Ta'aalaa Ne 
Har Cheez Ke Liye Ek Andaaza Muqarrar Kar Rakha Hai." [Surah At-Talaaq : 2- 
3]SOURCE: Https://lslamqa.lnfo/En/26771 

BAAP KE DABAAO MEIN GHAR KI KHAREEDAARI KE LIYE SOODI 

QARZA (Interest Based Loan) LENA. 

SAWAAL KA JAWAAB: Alhumdulillaah, 

Soodi Qarz Lena Jaaez Nahi Hai, Chaahe Bank Se Liya Jaaye Ya Kahin Aur Se. Aur 
Chaahe Yeh Makaan Ki Khareedaari Ke Liye Ho Ya Kisi Aur Kaam Ke Liye; Kyunke 
Sood Ki Hurmat (Haraam) Ke Liye Bohat Hi Shadeed (Sakht) Va'eed Batlaayi Gayi Hai. 

Allaah Ta'aalaa Ka Farmaan Hai: "Aye Eemaan Waalon Allaah Ta'aalaa Se Daro 
Aur Jo Sood Baaqi Rehgaya Hai Woh Chhord Do Agar Turn Sach Mein Eemaan 
Waale Ho." [Al-Baqarah : 278] 

"Aur Agar Aisa Nahi Karte (Ya'ni Sood Se Nahi Bachogey), Tou Allaah Ta'aalaa Se 
Aur Uske Rasool Se Ladney Ke Liye Tayyaar Ho Jaao, Haan Agar Taubah Karlo Tou 
Tumhaara Asal Maal Tumhaara Hi Hai, Na Turn Zulm Karo, Na Turn Par Zulm Kiya Jaaye." 
[Soorah Al-Baqarah, Aayat: 279] 

Nabi ($$&) Ne Sood Khaane Waale, (Aur) Sood Khilaane Waale, Likhne Waale Par 
Aur Us (Sood) Ke Donon Gawaahon Par Laanat Kee Aur Farmaaya : 

"(Gunaah Mein) Yeh Sab Baraabar Ham." [Saheeh Muslim, Hadees: 4093 or 1598 a] 

Ibn Qudaamah (Rahimahullaah) Kehte Hain: "Har Aisa Qarz Jis Mein Zyaadati Ki 
Shart Ho Tou Woh Baghair Ikhtelaaf Ke Haraam Hai." 

Ibn Munzir (Rahimahullaah) Kehte Hain: "Sab Ka Ijmaa Hai Ke Agar Qarza Deney 
Waala Qarza Leney Waale Par Izaafi Raqam Ya Tohfa Deney Ku Shart Lagaaye, Aur 
Woh Usi Shart Par Qarza Faraahim Kare, Tou Qarzey Par Zyaadati Wasool Kama 
Sood Hai." [Al-Mughni : 436/6] 

Chunaanche Makaan Ki Khareedaari Is Azeem Aur Sangeen Jurm Ke Irtekaab Ke 
Liye Koi Qaabil-e-Qubool Uzr (Excuse) Nahi Hai, Kyunke Aap Kiraaye Par Makaan 
Leney Par Bhi Iktefaa Karsakte Hain, Jaise Ke Aap Ne Bhi Yeh Cheez Bayaan Kee Hai. 

Aap Ne Soodi Qarz Leney Ke Muaamley Mein Shirkat Karke Ghalati Kee Hai, Aap Ke 
Liye Zaroori Yeh Tha Ke Aap Apne Mauqif Par Datey Rahey, Chaahe Iski Wajah Se 
Aap Ke Waalidain Aur Aap Ki Poori Family Naaraaz Hi Kyun Na Ho Jaati. 

Kyunke Makhlooq Ki Itaa'at (pairvi/follow) Karte Huye Khaaliq (Allaah) Ki 
Naafarmaani Nahi Kee Jaasakti. Aap Juzwi Ya Mukammal Soodi Qarz Ke Liye 
Dastakhat Karne Ke Ba'd Ikhtelaaf Raaye Rakhein, Yeh Kaafi Nahi Hai. 

Isliye Aap Aur Jis Ne Bhi Soodi Qarz Liya Hai, Allaah Ta'aalaa Se Taubah Karein Aur 
Jo Kuch Hua Hai Us Par Naadim Ho, Aur Dobaara Aisey Sangeen Jurm Mein 
Mulawwis Na Hone Ka Pukhta 'Azam Karein. 

Kyunke Uske Baarey Mein Aisi Va'eed Aayi Hai Jo Kisi Aur Gunaah Ke Baarey 
Mein Nahi Aayi. Allaah Ta'aalaa Humein Mehfooz Rakhey. Aammeen ! 

Aur Soodi Qarz Se Liye Huye Makaan Mein Rehne Par Koi Harj Nahi Hai, Daaimi 
Fatwaa Committee Se Aisey Shakhs Ke Baarey Mein Poocha Gaya Jis Ne Soodi 
Qarzey Se Ghar Banaaya, Tou Kya Us Ghar Ki Giraadey Ya Kya Kare ? 

TOU FATWAA COMMITTEE KA JAWAAB THA: "Agar Aisi Baat Hai Tou Aap Ne Jo 
Qarza Soodi Andaaz Se Liya Hai Yeh Sood Ki Wajah Se Haraam Hai, Aur Aap Apne 
Is Amal Se Taubah Karein Aur Istighfaar Karein, Jo Kuch Hua Us Par Nadaamat Ka 
Izhaar Karein, Aur Aaindah Aisa Na Karne Ka Pukhta 'Azam Karein. Jahan Tak Ghar 
Ki Baat Hai Tou Mat Giraaiye, Balke Aap Usse Rahaaish Ya Kisi Aur Andaaz Se 
Faaedah Uthaaein. Aur Allaah Ta'aalaa Se Ummeed Hai Ke Is Kotaahi Par Allaah 
Aap Ko Muaaf Farmaaye." [Fataawa Al-Lajnah Ad-Daaimah : 411/13] 

SOURCE: Https://lslamqa.lnfo/En/95005 

SOODKHOR BAAP KE MAAL SE MUSTAFEED HONA (YA'NI 
USKE PAISE SE FAAEDAH UTHAANA). 

SAWAAL KA JAWAAB: Alhumdulillaah, 

Agar Sood Haasil Karne Waale Shakhs Ki Aulaad Ke Paas Koi Zariya Ma'aash 
(Khaane Ya Paisa Aaney Ka Zariya) Nahi Jis Se Woh Apna Peyt Paal Sakey, Tou Phir 

Waalid Ki Sood Waale Maal Se Uska Khaana Peena Aur Kapda Waghaira Pehanna 
Koi Gunaah Nahi. 

Lekin Unhein Chaahiye Ke Woh Apne Waalid Ko Aisey Tareeqey Se Naseehat 
Karein Jo Faaedemand Ho. Aur Agar Unke Paas Koi Aur Zariya Ma'aash Paida Ho 
Jaaye Ya Phir Woh Apni Zindagi Ki Zarooraton Ke Liye Us Maal Ke Mohtaaj Na 
Rahein Tou Un Par Us Sood Waale Maal Se Door Rehna Aur Bachna Waajib Hai. 

Shaikh Ibn Usaimeen Kehte Hain: "Agar Waalid Ki Kamaayi Haraam Ho Tou Usey 
Naseehat Kami Waajib Hai, Ya Tou Istetaa'at Rakhne Ki Bina Par Khud Usey 
Naseehat Kare Ya Phir Ahle ilm Ki Madad Se Usey Naseehat Karwaaein, Aur Usey 

Uske Haraam Hone Ka Itmenaan Dilwaaein. Ya Phir Apne Dost Wa Ahbaab Ki Madad 
Se Haasil Karein Jo Usey Mutmain Kare Taake Woh Us Haraam Kamaayi Se Bach Sakey. 

Aur Agar Aisa Na Ho Sakey Tou Phir Tumhaare Liye Zaroorat Ke Mutaabiq Woh 
Maal Khaana Jaaez Hai Aur Us Haalat Mein Uska Turn Par Koi Gunaah Nahi, Lekin 
Yeh Saheeh Nahi Ke Turn Zaroorat Se Bhi Zyaada Lelo Ke Jaaez Hai. 

[Fataawa Islaamiyyah : 452/3] 

Aur Agar Sood Haasil Karne Waala Waalid Faut Ho Jaaye (Ya'ni Marjaaye) Tou 
Warsaa (Waarison) Par Waajib Aur Zaroori Hai Ke Woh Us Soodi Maal Se 
Chhutkaara Haasil Karein Aur Usey Uske Maalikon Ko Waapas Dey Dein. Agar 
Unka ilm Hi Nahi Tou Phir Usey Aam Aur Khaas Musarrif Mein Laakar Usse 
Chhutkaara Haasil Karein. 

Aur Agar Apne Waalid Ke Maal Mein Woh Sood Ki Raqam Ki Tahdeed Na 
Karsakein Tou Usey Do Qismon Mein Taqseem Karke Nisf (Half) Khud Leley Aur 
(Baaqi Ke) Aadhey Ko Taqseem Kardein. 

Ibn Taimiyyah (Rahimahullaah) Se Sood Ka Leyn Deyn Karne Waale Ke Baarey Mein 
Sawaal Kiya Gaya Ke Usne Apne Peechey Maal Wa Aulaad Chhodi Aur Woh Uski 
Haalat Ka Bhi ilm Rakhta Hai Tou Kya Betey Ke Liye Viraasat Ki Bina Par Maal 
Halaal Hai Ya Nahi ? 

TOU UNKA JAWAAB THA: "Betey Ko Sood Ki Jis Miqdaar (Quantity) Ka ilm Hai Woh 
Usey Nikaal Dey, Aur Agar Mumkin Ho Tou Woh Logon Ko Waapas Kardey Usey 
Sadaqah Na Kare, Aur Jo Baaqi Viraasat Hai Woh Us Par Haraam Nahi, Lekin Jis 
Miqdaar Mein Shubah (Shak) Ho Uske Liye Mustahabb (Recommended) Aur Behtar 
Hai Ke Usey Chhord Dey, Jab Uska Qarzey Ko Adaa Karne Ya Ahl Wa Ayaal Par 
Kharch Kama Waajib Nahi. 

Aur Uske Waalid Ne Aisi Soodi Muaamlaat Se Woh Maal Haasil Kiya Ho Jis Ki Kuch 
Fuqaha (Samajh Rakhne Waale/Ulamaa) ijaazat Detey Hain Tou Waaris Ke Liye 

Usse Faaedah Haasil Kama Jaaez Hai, Aur Agar Maal Mein Haraam Aur Halaal 
Donon Ki Milaavat Hai Aur Uski Miqdaar Ka ilm Nahi Tou Uske Do (2) Hissey 
Karlein. [Majmoo' Al-Fataawa : 307/29] 

SOURCE: Https://lslamqa.lnfo/En/21701 

ACCOUNTANCY PADHNE AUR COMPANIES MEIN ACCOUNTANT 
KI HAISIYAT SE KAAM KARNE KA KYA HUKM HAI ? 

SAWAAL KA JAWAAB: Alhumdulillaah, 

Aisi Koi Wajah Nahi Hai Ke Aap Ko Accountancy Kyun Nahi Padhna Chaahiye, 
Kyunke Saarey Companies Aur Organisations Ko Iska Ilm Hona Zaroori Hai Aur Isse 
Woh Faaedah Uthaa Sakte Hain. 

Yeh Padhna Jaaez Hai Tou Iska Matlab Yeh Nahi Hai Ke Musalmaan Soodi Bankon 
Mein Accountant Ki Haisiyat Se Kaam Karsakta Hai, Jin Ke Amaal Haraam 
Usoolon Par Mabni Hai Aur Aisi Companies, Institutions Ya Factories Mein Jo Apne 
Kaam Aur Maal Mein Haraam Aur Halaal Ko Milaa Detey Hai. 

Kyunke Sood (Ribaa/Usury) Ko Mehfooz Kama (Ya'ni Record Kama) Gunaah Hai 
Aur Sazaa Ka Mustahaq Hai, Jaisa Ke Yeh Gunaah Mein Madad Kama Aur Hadd Se 
Badjaana Hai. Yeh Saarey Haraam Muaamlaat Hai. 

Nabi Ne Sood Khaane Waale, (Aur) Sood Khilaane Waale, Likhne Waale Par 

Aur Us (Sood) Ke Donon Gawaahon Par Laanat Kee Aur Farmaaya: 

"(Gunaah Mein) Yeh Sab Baraabar Hain." [Saheeh Muslim, Hadees: 4093 or 1598 a] 

Imaam Nawawi (Rahimahullaah) Ne Kaha: "Yeh Hadees Vaazih Ishaara Karti Hai Ke 
Aisey Do Shakhs Jo Sood Mein Mulavviz Hai Unke Saudey Ko Mehfooz (Record) 
Kama Haraam Hai, Ya Unke Liye Gawaah Banna. Aur Yeh Zaahir Hota Hai Ke Baatil 
Ki Madad Kama Haraam Hai." [Sharh Muslim : 11/26] 

Tou Aisi Koi Wajah Nahi Hai Ke Aap Ko Accountancy Kyun Nahi Padhna Chaahiye 
Sharee'at Ke Daaerey Mein. Aur Tumhare Liye Yeh Padhne Ke Ba'd Aisi Jagah 
Kaam Kama Jaaez Hai Jahaan Haraam Muaamlaat Anjaam Na Diye Jaate Ho. 
Jaisa Ke Shar'ee (Islaamic) Courts Ya Companies Aur Organisations Jis Ka Kaam 
Jaaez Hai. Agar Turn Ko Aisi Jagah Nahi Milti Hai Tou Turn Jaaez Sho'bon 
(Permissible Departments) Mein Kaam Karsakte Ho, Jaisa Ke Companies Ya 
Factories Ke Masnu'aat (Products) Ko Taqseem Kama, 

Aur Is Baat Se Koi Farq Nahi Padega Ke Agar Company Ka Maal Kisi Bank Mein 
Rahey Ya Woh Qarza (Loan) Haraam Bunyaadon Par Leti Ya Deti Ho. Jis Cheez Ka 
Farq Padta Hai Woh Yeh Ke Turn Jo Kaam Karte Ho Woh Halaal Hai, Jaisa Ke 
Halaal Masnu'aat Ko Taqseem Kama Aur Yeh Ke Organization Kuch Haraam Par 
Mabni (Based) Nahi Hona Chaahiye, Jaisa Ke Soodi Banks Ya Sharaab Ki Bhatti 
Waghaira (Jis Mein Sharaab Banaayi Jaati Ho). 

Ulamaa Ki Mustaqil Fataawa Jaari Karne Ki Committee Se Yeh Sawaal 
Kiya Gaya Ke : 

"Main Ek Saudi Arab Ki Company Mein Accountant Ki Haisiyat Se Kaam Karta 
Hoon Jis Ka Kaam Machines Ki Dekhbaal Kama Hota Hai. Yeh Company Ko Soodi 
Bank Se Qarza (Loan) Leney Par Zabardasti Kiya Jaa Raha Hai, Aur Yeh Qarzey Mein 
Maheeney Mein Ek BaarSood Dena Hota Hai. 

Jaisa Ke Company Ke Accounts Mere Haath Mein Hai Tou Mujhe Hi Cheque Jaari 
Kama, Leyn Deyn Ko Qayd (Record) Kama, Aur Aamdani (Income) Ko Company 
Ke Ledgers Mein Record Kama Hota Hai Jis Mein Yeh Sood Bhi Shaamil Hai. Aur Is 

Baat Ko Note Karein Ke Main Ne Manager Ko Bataaya Hai Ke Yeh Ghalat Hai Tou 
Usne Kaha Ke Woh Majboor Hai Bank Se Qarza Leney Aur Mulaazimeen 
(employees) Ki Tankhwaa (Salary) Deney Ke Liye Aur Doosre Maal Company Ke 
Project Ke Liye Khareedna Hai Jis Se Unki Company Aagey Chal Sakey.... (Sawaal 
Kaafi Bada Hai) 

COMMITTEE NE JAWAAB DIYA: "Aisi Company Mein Kaam Kama Jo Bank Se Sood 
Ke Saath Qarza Leti Hai Aur Usey Company Ke Ledgers Mein Qayd (Record) Kama 
Jaaez Nahi. Kyunke Woh Sood Ko Qayd Kama Hai." 

Aur Saheeh Al-Bukhaari Mein Yeh Saabit Ho Chuka Hai Ke, Rasool Allaah Ne 

Farmaaya: "Sood Khaane Waale, (Aur) Sood Khilaane Waale, Likhne Waale Par Aur 
Us (Sood) Ke Donon Gawaahon Par Laanat Kee Aur Farmaaya : 

"(Gunaah Mein) Yeh Sab Baraabar Ham." [Saheeh Muslim, Hadees: 4093 or 1598 a] 

Shaykh 'Abd AI-'Azeez Ibn Baaz, Shaykh 'Abd AI-'Azeez Aaal Al-Shaykh, Shaykh 
'Abd-Allaah Ibn Ghadyaan, Shaykh Saalih Al-Fawzaan, Shaykh Bakr Abu Zayd. 

Fataawa Al-Lajnah Ad-Daaimah : 15/27-29 ; SOURCE: Https://lslarnqa.lnfo/En/103181 

KYA AUDITOR Kl NAUKRI KARNA JAAEZ HAI ? 

Auditor Ka Kaam Hota Hai Ke Koi Ek Company Ke Financial Statements (Ya'ni Poore 
Saal Bhar Uski Company Ke Accounts Ko) Check Kama Ke Sab Cheezein Sahi Tarah 
Se Record Kee Gayi Hai Ya Nahi. 

Agar Company Halaal Kaam Karti Hai Aur Usme Soodi Leyn Deyn Bhi Shaamil 
Nahi Tou Aisi Company Ki Auditing (Checking) Kama Ek Auditor Ke Liye Jaaez Hai. 

Lekin Aisi Company Jo Haraam Kaam Karti Ho, Soodi Leyn Deyn Karti Ho Ya Koi 
Bank Ki Auditing Kama Jo Sood Par Hi Mushtamil Ho... Tou Aisi Jagah Ki Auditing 
Kama Na Jaaez Aur Haraam Hai. 

Kyunke Aisey Jagah Ki Auditing Karne Se Unke Haraam Kaam Karne Mein Saath 
Dena Hai. Saath Deney Se Muraad Unke Saath Kaam Kama Hi Nahi Balke Unke 
Baarey Mein Yeh Maloom Hojaaye Ke Soodi Muaamlaat Karti Hai Phir Bhi 
Khamosh Rehkar Auditing Kama Burey Kaam Mein Saath Dena Hi Hai... 

Aur Allaah Ne Aisa Karne Se Mana' Kiya Hai: "Neki Aur Parhezgaari Mein Ek 
Doosre Ki Madad Karo Aur Gunaah Aur Zulm Wa Zyaadati Mein Madad Na 
Karo..." [Surah Al-Maaidah : 2] 

Jabke Islaam Ne Tou Ek Aham Fareezey Ko Anjaam Deney Ka Hukm Diya Woh Yeh 
Ke: "Logon Ko Bhalaayi Ya Neki Ka Hukm Dena Aur BURAAYI YA GUNAAH KARNE 
SE ROKNA." [Aal-lmraan : 110 ; At-Tirmizee : 2169, Hasan] 

Aur Ek Hadees Mein Hai Ke: "Jo Shakhs Buraayi Ko Apne Haath Se Rokta Hai Woh 
Mumin Hai Phir Jo Zabaan Se Rokta Hai Woh Bhi Mumin Hai Aur Jo Dil Rokta Hai 
Woh Bhi Mumin Hai (Lekin Ke Dil Se Bura Jaanna Eemaan Ka Sab Se Nichla 
Darjah Hai Aur Agar Dil Se Bhi Bura Nahi Lagta Tou Phir Eemaan Hi Nahi Hai)." 

[Saheeh Muslim : 179 or 50] 

Bhalaayi Ka Hukm Deney Ke Saath Saath Buraayi Se Rokna Bhi Zaroori Hai Isme 
Hamaare Andar Kami Aajati Hai Ke Hum Buraayi Ko Dekhkar Bhi Andekha 
Kardete Hain. 

Is Baarey Mein Mazeed Tafseelaat (details) Ke Liye Neechey Diye Gaye 
Links Ko Visit Karein. 

REFERENCE (1): https://islamqa.info/en/202904 

REFERENCE (2): https://islamqa.info/en/108105 

REFERENCE (3): https://islamqa.info/en/118189 

